Պիզա

Պիզա (), քաղաք է Իտալիայում, Տոսկանա երկրամասի կազմում գտնվող Պիզայի մարզի վարչական կենտրոնը։ Գտնվում է Լիգուրիական ծովից 16 կմ հեռավորության վրա։ Նախկինում եղել է  գետային նավահանգիստ.նավերն Առնո գետով բարձրացել են մինչև Պիզա։ Ջրանցքով կապված է Լիվոռնո նավահանգստի հետ։ Կա երկաթուղային սարքավորումների, ապակու, խեցեգործական իրերի արտադրություն, քիմիական, բրդեղենի, կարի արդյունաբերություն, հաշվողական կենտրոն։ Ունի միջազգային օդանավակայան, համալսարան (1343-ից), որտեղ սովորել և աշխատել է Գ․ Գալիլեյը։ Պիզայի ռոմանական կառույցները (կաթողիկեի համալիրը՝ մկրտարանը, սկսված 1153-ից, կաթողիկեն, 1063,–1160, կամպանիլան, այսպես կոչված վայր ընկնող աշտարակը, 1174–1372) զգալի ազդեցություն են թողել Միջին Իտալիայի միջնադարյան ճարտարապետության զարգացման վրա։ Նշանավոր հուշարձաններից են նաև Կամպոսանտո ծածկած գերեզմանատունը (1278-ից, ճարտ․ Ջ․ դի Սիմոնե), Ջ․ Վազարիի կառույցները [Պալացցո դեի Կավալիերի (1576–80) և Սան Ստեֆանո դեի Կավալիերի եկեղեցին (1565–69)]։ Պիզայի Սան Մատտեո ազգային թանգարանում ցուցադրվում են XII – XV դդ․ տոսկանական արվեստի գործեր։ 

Քաղաքի ոչ պաշտոնական խորհրդանիշը հայտնի թեք աշտարակն է, որը հրապարակի և այնտեղ գտնվող տաճարի հետ միասին 1986 թվականից ՅՈՒՆԵՍԿՕ-ի համաշխարհային ժառանգության ցանկում է։

 Ծանոթագրություններ 

Կատեգորիա:Իտալիայի համալսարանական քաղաքներ
Կատեգորիա:Իտալիայի քաղաքներ